Звяртаецца ўвага на ролю сям’і, якая працягвае з’яўляцца прывілеяваным месцам у працэсе інтэгральнага развіцця асобы. У гэтым кантэксце падкрэсліваецца важнасць бацькі ў сямейным жыцці, адсутнасць постаці якога прыводзіць да з’яўлення “неадназначнасцяў і пусткаў”. Фундаментальным з’яўляецца таксама роля навучальных устаноў і хрысціянскіх супольнасцей, якія дапамагаюць людзям маладога ўзросту не адчуваць сябе самотнымі, выкінутымі на ўзбочыну, пакінутымі на шляху іх росту.